Ramaphosa eis dringende optrede by Prasa | Maroela Media
Ramaphosa het Dinsdag met Nzimande vergader ná die president Maandag 'n treinrit onderneem het waar hy eerstehands die probleme van vertragings op 'n onbetroubare Metrorail-diens beleef het.
"Van die kwessies wat tydens die vergadering aangeroer is, is die agteruitgang van infrastruktuur, onaanvaarbare vertragings van treindienste wat dikwels daartoe lei dat pendelaars laat opdaag by die werk en skool. Passasier- en treindrywerveiligheid moet ook aandag geniet," lui 'n verklaring wat die presidensie Donderdag uitgereik het.
"Die president benadruk die behoefte aan 'n veilige, betroubare en geïntegreerde openbarevervoerstelsel om die land se ekonomiese ontwikkeling te ondersteun."
Alhoewel die president die Passasierspooragentskap van Suid-Afrika (Prasa) se pogings om spoorvervoer te morderniseer "waardeer", is hy besorg dat die agentskap versuim om sy omkeerstrategie te implementeer om spoorwegbedrywighede te verbeter.
"Die president het opdrag gegee dat daar onmiddellik stappe gedoen moet word om die leierskap op raadsvlak te stabiliseer en kritieke vakante poste te vul, insluitend die amp van uitvoerende groepshoof."
Ramaphosa was Maandag ure lank saam met pendelaars op 'n trein gestrand tydens 'n verkiesingsveldtog.
Ooh, dis net oor 'ek' wat Prasa moet optree. Is dit nie die prez se human right en human obligation om eerder mense af te dank… in te gryp nie? Is hy te bang? Nou skreeu hy net en gooi hande in die lug. Wie moet gehoor gee?
Hoe stupit dink die anc is die burgers van die land. Hierdie was net n beplande fyn uit gewerkte stunt. C R sal nooit in n metro rail trein ry nie Hierdie ouens ry met 15 tot 20 karre en 20 motor fietse rond. Dit is nou om vir die mense te laat verstaan ons sal die probleme uit sort. verkiesings foefie. As hulle so kan staatskaap wat is so n bietjie lieg vir die mense dan.En hy weet nie van die probleme by prassa nie ABS TOG.
verkiesings propaganda op se beste…hypocrites…en die arm mense val hiervir…
En intussen is die land se kragnetwerk besig om stelselmatig te vou. Hier kom groot probleme, baie graat. Daar is nie 'n staatsdepartement wat nie 'n verleëntheid vir die land is nie. En Cyril lyk by die dag al meer soos iemand wat nie in sy eie beloftes en versekering dat als sal regkom glo nie. As verkiesingsdag met ons is en die land sit sonder krag?
Dit is groothartig van Ramaphosa om op 'n pendeltrein te ry, maar noudat hy dit eerstehands ervaar het, nou moet daar ewe skielik dringend opgetree word. Dit is nie asof hy nie geweet het van die probleme by Prasa nie. Maar ons het mos nou al geleer dat die regering nie pro-aktief kan of wil optree nie.